
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 24.07.2026, ora 08.00 – 25.07.2026, ora 08.00

I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 25.07.2026, ora 07.00
RÂURI

Debitele au fost relativ staționare, exceptând râurile din bazinele hidrografice ale Târnavelor, Oltului, Vedei, bazinele superioare ale Mureșului și Jiului, bazinul superior și mijlociu al Argeșului, unde au fost, în general, în scădere.

Pe râurile din bazinele bazinele superioare și mijlocii ale Ialomiței și Buzăului, pe cele din Dobrogea și pe unii afluenți din bazinul mijlociu al Mureșului, debitele au fost în creștere datorită precipitațiilor, sub formă de aversă, căzute în interval și propagării, iar pe cursul inferior al Ialomiței au fost în creștere numai prin propagare.  

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul Ialomiței și bazinul superior al Bistriței și mai mici (sub 30%), pe râurile din bazinele: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Bârlad, în bazinul superior al Begăi, în bazinul superior și mijlociu al Sucevei, pe cursul mijlociu și inferior al Prutului, pe afluenții acestuia și pe unii afluenți din bazinul inferior al Jiului.

Se situează peste COTA DE ATENȚIE râul Ialomița la stația hidrometrică Țăndărei (470+38) – jud. IL, creștere artificială datorată influenței lucrărilor din albie.

A fost în vigoare ATENȚIONAREA HIDROLOGICĂ nr. 86 din 24.07.2026, până la ora 24:00.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi relativ staționare.

Sunt posibile creșteri de niveluri și debite pe unele râuri mici din zonele de deal și munte, în special pe cele din estul țării, datorită precipitațiilor, sub formă de aversă, izolat mai însemnate cantitativ, prognozate și propagării.

DUNĂRE
Debitul la intrarea în țară (secțiunea Baziaș) în intervalul 24 – 25.07.2026 a fost staționar, având valoarea de 1700 m3/s, sub media multianuală a lunii iulie (4700 m3/s).

În aval de Porțile de Fier debitele au fost în scădere ușoară pe sectorul Gruia – Vadu Oii și relativ staționare pe sectorul Brăila – Tulcea.

Debitul la intrarea în țară (secțiunea Baziaș) va fi staționar (1700 m3/s).

În aval de Porțile de Fier debitele vor fi relativ staționare pe sectoarele Gruia – Tr. Măgurele și Vadu Oii - Tulcea și în scădere pe sectorul Zimnicea – Hârșova.

2. Situația meteorologică în intervalul 24.07.2026, ora 09.00 – 25.07.2026, ora 06.00
ÎN ŢARĂ

Vremea a fost în general instabilă, iar valorile termice diurne au continuat să se situeze în toată țara sub mediile climatologice (cu abateri negative în general de 3...5 grade). Cerul a fost variabil în prima parte a zilei, apoi a avut înnorări temporar accentuate și, îndeosebi după-amiaza și seara, au fost averse în cea mai mare parte a zonei de munte și a Munteniei și pe arii mai restrânse în celelalte regiuni. Aversele, însoțite local de descărcări electrice și izolat de grindină (consemnată în județul Neamț), au avut și caracter torențial, astfel că în intervale scurte de timp s-au acumulat cantități de apă, pe spații mici de 10...15 l/mp și izolat de peste 20...25 l/mp. Vântul a suflat slab și moderat, pe arii restrânse cu ușoare intensificări în majoritatea zonelor, inclusiv asociate ploilor, cu viteze în general de 40...45 km/h, precum și în zona montană a Carpaților Meridionali, unde au fost rafale 55...70 km/h. Temperaturile maxime s-au încadrat între 19 grade la Ocna Șugatag și Câmpeni și 29 de grade la Perișoru și Brăila, iar la ora 06 temperatura aerului avea valori cuprinse între 7 grade la Bozovici, Petroșani, Joseni, Toplița și Miercurea Ciuc și 19 grade la Gura Portiței și Constanța-Dig. Noaptea, în zonele depresionare din Transilvania, Maramureș și în dealurile Crișanei, pe alocuri a fost ceață. Observație - de ieri, de la ora 06, au fost emise 19 mesaje pentru fenomene meteorologice periculoase imediate, astfel:- 4 avertizări cod portocaliu de către CNPM București pentru Muntenia- 15 atenționări cod galben, 4 de către SRPV Constanța, 4 de către SRPV Bacău, 3 de către CNPM București, 2 de către SRPV Craiova, 1 de către SRPV Timișoara și 1 de către SRPV Sibiu.

LA BUCUREŞTI

Vremea a fost în general instabilă, iar valorile termice diurne s-au menținut sub cele specifice datei (abateri negative de până la 4 grade). Cerul a fost variabil în prima parte a zilei, apoi a prezentat înnorări, mai accentuate după-amiaza, când s-au semnalat averse, descărcări electrice și ușoare intensificări ale vântului (rafale de 30...35 km/h). Ploile au avut și caracter torențial, mai ales în cartierele din sud-vestul orașului, unde s-au acumulat cantități de apă de peste 15...20 l/mp. Temperatura maximă a fost de 26 de grade la stația meteo Băneasa și 27 de grade la Afumați și Filaret, iar la ora 06 temperatura aerului era de 15 grade la toate stațiile meteorologice.

3. Prognoza meteorologică în intervalul 25.07.2026, ora 09.00 – 26.07.2026, ora 09.00
ÎN ŢARĂ

Valorile termice se vor menține sub mediile multianuale specifice acestei date în cea mai mare parte a țării (și doar în vest cele diurne se vor apropia de normele sfârșitului de iulie). Cerul va fi variabil, cu înnorări temporar accentuate mai ales în a doua parte a zilei când vor fi averse și descărcări electrice local în zonele montane, pe arii restrânse în Muntenia, Transilvania, Maramureș și Moldova și izolat în Dobrogea, Oltenia și posibil în Crișana. Cantitățile de apă vor fi în general de 5...15 l/mp și izolat, cu probabilitate mai mare în Carpații Orientali și în nordul Munteniei, de 20...25 l/mp. Vor fi condiții de grindină. Vântul va sufla slab și moderat, cu unele intensificări (rafale în general de 40...50 km/h) în zona montană înaltă, în sudul Banatului și al Moldovei, estul Munteniei și în Dobrogea. Temperaturile maxime se vor încadra între 20...21 de grade în nord-estul Transilvaniei și 29 de grade în Banat și Oltenia, iar cele minime între 7...10 grade în zonele depresionare și 17...19 grade în Dealurile de Vest și pe litoral. În a doua parte a nopții, izolat se va forma ceață.

LA BUCUREŞTI

Valorile termice se vor situa sub normele caracteristice datei. Cerul va fi variabil, mai mult senin noaptea, dar cu înnorări temporare după-amiaza când va crește probabilitatea pentru averse (1...5 l/mp). Vântul va sufla slab și moderat. Temperatura maximă va fi de 26...28 de grade, iar cea minimă de 12...15 grade.

II. ALIMENTĂRI CU APĂ

Având în vedere prevederile Planului de restricții și folosire a apelor  în perioadele deficitare, pentru B.H. Dunăre, vă aducem la cunoștință următoarele:

· Din cauza scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
· În data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, va fi instituită faza de atenționare/avertizare  la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· piscicultură: SC Danubiu Elite Buc. –Am. pisc. Dunăreni  

· Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

· În data de 21.05.2026 nivelul Dunării, respectiv debitul, a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).

Din cauza scăderii semnificative din ultima perioadă a nivelului, respectiv a debitului fluviului Dunărea, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), va începe aplicarea prevederilor Planului de restricții și folosire a apelor  în perioadele deficitare pentru B.H. Dunăre.
· În acest sens, se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA  Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish  (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin  (Am Obretin 1 ), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL  - A.P. Ceamurlia I, SC New Eco Stuf SRL - A.P. Ceamurlia I.

· Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe sectorul Dăeni – Măcin – Smârdan, precum și tendința de scădere în următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre;
În data de 9.07.2026 nivelul Dunării, respectiv debitul, au scazut foarte mult, astfel în Secțiunea Smârdan se va aplica direct treapta 3 de restricții, înregistrându-se un debit de 104 mc/s, respectiv un nivel = 52 cm;      

· În acest sens, se aplică treapta  3 de restricții la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).

· Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre.
În data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;   

· În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Din cauza scăderii semnificative în ultima perioadă a nivelului, respectiv a debitului fluviului Dunărea, pe Subsectorul 1.3 Dunăre - Braț Sfântu Gheorghe (Nufăru – Mahmudia – Murighiol - Sfântu Gheorghe, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor  în perioadele deficitare pentru B.H. Dunăre; 
· În data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  

· În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).

· Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre .
· În data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții  la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

În acest sens, va fi aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026.

III. CALITATEA APEI

Administrația Națională Apele Române informează despre producerea, în data de 24.07.2026, ora 14.30 unei poluari accidentale cursului Valea Adânca, afluent necodificat al râului Nicolina, amonte de acumularea CUG II, pe raza municipiului Iași, județul Iași, manifestatata printr-o culoare maroonie a apei. Cauza o reprezinta evacuarea de ape uzate menajere  din S.P.A.U ce apartine lui S.C.PETRO GROUP S.R.L. Reprezentanti ai S.G.A.Iasi - A.B.A PRUT-BARLAD, s-au deplasat in teren. SC Petro Group SRL a intervenit pentru igienizarea portiunii de drum cu băltiri, drum aflat în proprietatea societății și nedeschis circulației publice. Vom reveni cu informații suplimentare.

IV. CALITATEA MEDIULUI

1. În domeniul aerului



Nu s-au înregistrat evenimente deosebite.

2. În domeniul solului și vegetației


Nu s-au înregistrat evenimente deosebite.

3.În domeniul supravegherii radioactivităţii mediului

Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

 DIRECȚIA COMUNICARE ȘI DIGITALIZARE
Bd. Libertăţii, nr.12, Sector 5, Bucureşti

 Tel.: +4 021 408 9605
 e-mail: comunicare@mmediu.ro 
 website: www.mmediu.ro 

Bd. Libertăţii, nr.12, Sector 5, Bucureşti

 Tel.: +4 021 408 9605
 e-mail: comunicare@mmediu.ro 
 website: www.mmediu.ro 


